তার কাছে প্রশ্ন ছিল অমিতাভ বচ্চনকে তিনি কোনোভাবে অনুসরণ করতে চান কিনা? এই প্রশ্নের উত্তর না দিয়ে উল্টো তিনি বলেন, ‘ইন্ডাস্ট্রিতে ৩৫ বছর কাজ করার পর আমাকে অমিতাভ বচ্চনকে নকল করতে হবে কেন? যেটা আমি করতে চলেছি সেটাও তো একটা অভিনয়। সুতরাং, দর্শক এটা মনে করবেন বা মনে করছেন কেন আমার জানা নেই। এখানে ষোলআনা বাঙালিয়ানা বজায় রেখে শো এগিয়ে নিয়ে যাওয়া হবে। আমি সেই কাজটা দক্ষতার সঙ্গে করতে পারব বলেই চ্যানেল এবং সিদ্ধার্থ বাবু আমাকে এই আসনে বসাতে চেয়েছেন। বাকিটা আমার চেষ্টা আর নিষ্ঠার ফসল দেবে। আর চাই দর্শকের ভালোলাগা।’